Flugi um Keflavíkurflugvöll og innanlandsflugvelli aflýst vegna veðurs Röskun verður á flugi til og frá Keflavíkurflugvelli þriðjudaginn 7. janúar og fram eftir morgni miðvikudaginn 8. janúar vegna veðurs . Allmörgum flugferðum hefur verið aflýst . Þá hefur öllu innanlandsflugi einnig verið aflýst þriðjudaginn 7. janúar . Farþegar eru hvattir til að fylgjast með upplýsingum um flugtíma á vef Isavia eða hjá viðkomandi flugfélögum . Hægt er að skrá sig fyrir flugtilkynningum um komur og brottfarir á Keflavíkurflugvelli á www.kefairport.is og fá þær með Messenger , Twitter eða í tölvupósti . Upplýsingar eru ekki afhentar þriðja aðila .